CELEX: 62016CN0159
Language: el
Date: 2016-03-17 00:00:00
Title: Υπόθεση C-159/16: Αίτηση προδικαστικής αποφάσεως την οποία υπέβαλε το Augstākā tiesa (Λεττονία) στις 17 Μαρτίου 2016 — «Starptautiskā lidosta “Riga”» VAS κατά Konkurences padome

30.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/15
            
         Αίτηση προδικαστικής αποφάσεως την οποία υπέβαλε το Augstākā tiesa (Λεττονία) στις 17 Μαρτίου 2016 — «Starptautiskā lidosta “Riga”» VAS κατά Konkurences padome
   (Υπόθεση C-159/16)
   (2016/C 191/19)
   Γλώσσα διαδικασίας: η λεττονική
   
      Αιτούν δικαστήριο
   
   Augstākā tiesa
   
      Διάδικοι στην υπόθεση της κύριας δίκης
   
   
      Αναιρεσείουσα:«Starptautiskā lidosta “Riga”» VAS
   
      Αντίδικος κατ» αναίρεση: Konkurences padome
   
      Προδικαστικά ερωτήματα
   
   
               1)
            
            
               Έχουν το άρθρο 102 και το άρθρο 107, παράγραφος 1, της Συνθήκης για τη λειτουργία της Ευρωπαϊκής Ένωσης την έννοια ότι η ίδια και ενιαία συμπεριφορά κρατικής επιχειρήσεως μπορεί να εξετασθεί ταυτόχρονα υπό το πρίσμα της υπάρξεως κρατικής ενισχύσεως (ενδεχόμενη χορήγηση κρατικής ενισχύσεως σε πελάτη/εμπορικό εταίρο) και υπό το πρίσμα της καταχρηστικής εκμεταλλεύσεως δεσπόζουσας θέσεως (διάκριση όσον αφορά τις τιμές);
            
         
               2)
            
            
               Υφίσταται οποιαδήποτε σειρά ή ιεράρχηση μεταξύ των δύο αυτών τρόπων εξετάσεως;
            
         
               3)
            
            
               Επιτρέπεται στη Διοίκηση ή σε δικαστήριο, όταν εξετάζουν υπόθεση που αφορά παράβαση του [δικαίου περί] ανταγωνισμού η οποία συνίσταται στην εφαρμογή τιμών που εισάγουν διάκριση στους πελάτες/εμπορικούς εταίρους κρατικής επιχειρήσεως, να αναγνωρίζουν ότι η συμπεριφορά οικονομικού φορέα συνιστά παράβαση του άρθρου 102 της Συνθήκης για τη λειτουργία της Ευρωπαϊκής Ένωσης, εάν η παράβαση προκύπτει από τη χορήγηση κρατικής ενισχύσεως χωρίς να τηρηθεί η προηγούμενη διαδικασία εξετάσεως που προβλέπεται στο άρθρο 108, παράγραφος 3, ΣΛΕΕ;